આ બનાવની કિશોરીના પરિવારજનો પાસેથી જાણવા મળતી વિગત મુજબ માંગરોળ શહેરથી 12 કીમી દુર આવેલા ભાટગામે સુલતાનપુરના સિમાડે વાછરાદાદાના મંદિરની આગળ હમીરભાઈ બારડ ની વાડી આવેલી છે. હમીરભાઈ અને તેમના ભાઈઓ સહીત કુલ 17 વ્યક્તિઓ સહકુટુંબ સાથે રહે છે. જેમાં 9 જેટલા બાળકો નો સમાવેશ થાય છે. ગુરૂવારે રાત્રે બધા બાળકો ઘરના આંગણામાં રમી રહ્યા હતા ત્યારે 9:30 થી 10 વાગ્યાની વચ્ચે હમીરભાઈ બારડની પૂત્રી સોનલ(ઉ.વ.13) ધરના પાછળ ના ભાગે આવેલ ઢાળીયાંમા ગાયને જોવા જતાં ઢાળીયાંના દરવાજામાથી બુકાનીધારી વ્યક્તિએ સોનલ ને ખેંચી લીધી હતી.